**Vecsés Város Önkormányzatának**

**Képviselő-testülete**

Szám: 22/2017.

**J E G Y Z Ő K Ö N Y V**

**amely készült Vecsés Város Önkormányzata**

**Képviselő-testületének**

**2017. szeptember 19-én (kedd)**

**a Vecsési Polgármesteri Hivatal dísztermében**

**megtartott üléséről**

**Jelen vannak:**

Alattyányi István, Czibolya Zoltán, Frühwirthné Halász Melinda, dr. Lugosi Mária, Oláh László, Saska Istvánné, Szabó Attila, Tóth Judit, Várszegi Csaba képviselők, Tábori Ferenc alpolgármester, Szlahó Csaba polgármester

**Jelen vannak továbbá:**

Mohainé Jakab Anikó jegyző, Harazin István Vecsés Városközpont-fejlesztő Nonprofit Kft. ügyvezetője, dr. Szarvas Tibor Vecsési Egészségügyi Szolgálat igazgató-főorvos, Geiger Gizella Vagyongazdálkodási Osztály vezetője, Halápiné Borbás Ágnes aljegyző, Igazgatási Osztály vezetője, Tóth Erika Pénzügyi Osztály vezetője, Berényi Mária főépítész, Hanek Gábor szakértő, Kecskeméti Róbert szakértő, Pável Béla szakértő, dr. Fehér Edina Vecsési Járási Hivatal vezetője, Tófalvi Mónika Német Nemzetiségi Önkormányzat elnöke, Brunner Krisztina Német Nemzetiségi Önkormányzat képviselő, Káldy Györgyné pályázó

**Levezető elnök:** Szlahó Csaba polgármester

Szlahó Csaba polgármester: üdvözlöm a képviselőket, a cégeink és intézményeink vezetőit, a szakértő urat, a hivatali kollégákat és a sajtó képviselőit.

Megállapítom a jelenléti ív alapján, hogy a 11 fős Képviselő-testületből mind a 11 fő jelen van, így a Képviselő-testület határozatképes. A Képviselő-testület ülését megnyitom.

Szlahó Csaba polgármester: végleges napirendi pontokra az alábbi javaslatot teszem:

**1. napirendi pont:**

Tájékoztató a két ülés között történt fontosabb eseményekről

Előterjesztő: Szlahó Csaba polgármester

**2. napirendi pont:**

Beszámoló a Képviselő-testület lejárt határidejű határozatainak végrehajtásáról

Előterjesztő: Szlahó Csaba polgármester

**3. napirendi pont:**

Javaslat Vecsés Város Önkormányzata Képviselő-testületének …/2017. (…) önkormányzati rendelete megalkotására az Önkormányzat 2017. évi költségvetéséről szóló 3/2016. (III.01.) önkormányzati rendelet módosítására

Előterjesztő: Szlahó Csaba polgármester

Meghívott: Csabai-Szabó Enikő könyvvizsgáló

**4. napirendi pont:**

Javaslat a Semmelweis Bölcsőde intézményvezetői állására benyújtott pályázatok elbírálására Előterjesztő: Szlahó Csaba polgármester

Meghívott: Káldy Györgyné pályázó

**5. napirendi pont:**

Javaslat Vecsés Város Településszerkezeti Terve és Helyi Építési Szabályzata módosításának előkészítésére

Előterjesztő: Szlahó Csaba polgármester

Meghívott: Berényi Mária főépítész

**6. napirendi pont:**

Javaslat pótelőirányzatok biztosítására

Előterjesztő: Szlahó Csaba polgármester

**7. napirendi pont:**

Javaslat a Vecsési Városgondnok Nonprofit Kft. székhely és telephely címének változására

Előterjesztő: Szlahó Csaba polgármester

**8. napirendi pont:**

Javaslat a csapadékvíz-elvezetés létesítményeinek fejlesztésére kiírt pályázat benyújtására

Előterjesztő: Szlahó Csaba polgármester

**9. napirendi pont:**

Csatlakozás a Bursa Hungarica Felsőoktatási Önkormányzati Ösztöndíjpályázat 2018. évi fordulójához

Előterjesztő: Szlahó Csaba polgármester

**10. napirendi pont:**

Javaslat az Érd és Térsége Regionális Hulladékgazdálkodási Önkormányzati Társulás társulási megállapodásának 2. számú módosítására

Előterjesztő: Szlahó Csaba polgármester

**11. napirendi pont:**

Javaslat Vecsés Város Önkormányzat Képviselő-testülete 164/2017. (V.30.) határozatának visszavonására

Előterjesztő: Szlahó Csaba polgármester

**12. napirendi pont:**

Tájékoztató a főépítész elmúlt évi tevékenységéről

Előterjesztő: Szlahó Csaba polgármester

Meghívott: Berényi Mária főépítész

**13. napirendi pont:**

Tájékoztatás a Pest Megyei Kormányhivatal által 2017. május 16-án a Polgármesteri Hivatalnál tartott átfogó ellenőrzésről

Előterjesztő: Szlahó Csaba polgármester

**14. napirendi pont:**

Beszámoló az Oktatási Bizottság 2016. évi munkájáról

Előterjesztő: Szlahó Csaba polgármester

**15. napirendi pont:**

Kérdés.

**16. napirendi pont:**

Közérdekű bejelentés

**17. napirendi pont:**

Napirendi javaslat

Szlahó Csaba polgármester: szavazásra teszem fel a napirendi pontok elfogadását.

**200/2017. (IX.19.) határozat**

**Vecsés Város Önkormányzatának Képviselő-testülete napirendjét az alábbiak szerint állapítja meg:**

**1. napirendi pont:**

Tájékoztató a két ülés között történt fontosabb eseményekről

Előterjesztő: Szlahó Csaba polgármester

**2. napirendi pont:**

Beszámoló a Képviselő-testület lejárt határidejű határozatainak végrehajtásáról

Előterjesztő: Szlahó Csaba polgármester

**3. napirendi pont:**

Javaslat Vecsés Város Önkormányzata Képviselő-testületének …/2017. (…) önkormányzati rendelete megalkotására az Önkormányzat 2017. évi költségvetéséről szóló 3/2016. (III.01.) önkormányzati rendelet módosítására

Előterjesztő: Szlahó Csaba polgármester

**4. napirendi pont:**

Javaslat a Semmelweis Bölcsőde intézményvezetői állására benyújtott pályázatok elbírálására Előterjesztő: Szlahó Csaba polgármester

**5. napirendi pont:**

Javaslat Vecsés Város Településszerkezeti Terve és Helyi Építési Szabályzata módosításának előkészítésére

Előterjesztő: Szlahó Csaba polgármester

**6. napirendi pont:**

Javaslat pótelőirányzatok biztosítására

Előterjesztő: Szlahó Csaba polgármester

**7. napirendi pont:**

Javaslat a Vecsési Városgondnok Nonprofit Kft. székhely és telephely címének változására

Előterjesztő: Szlahó Csaba polgármester

**8. napirendi pont:**

Javaslat a csapadékvíz-elvezetés létesítményeinek fejlesztésére kiírt pályázat benyújtására

Előterjesztő: Szlahó Csaba polgármester

**9. napirendi pont:**

Csatlakozás a Bursa Hungarica Felsőoktatási Önkormányzati Ösztöndíjpályázat 2018. évi fordulójához

Előterjesztő: Szlahó Csaba polgármester

**10. napirendi pont:**

Javaslat az Érd és Térsége Regionális Hulladékgazdálkodási Önkormányzati Társulás társulási megállapodásának 2. számú módosítására

Előterjesztő: Szlahó Csaba polgármester

**11. napirendi pont:**

Javaslat Vecsés Város Önkormányzat Képviselő-testülete 164/2017. (V.30.) határozatának visszavonására

Előterjesztő: Szlahó Csaba polgármester

**12. napirendi pont:**

Tájékoztató a főépítész elmúlt évi tevékenységéről

Előterjesztő: Szlahó Csaba polgármester

**13. napirendi pont:**

Tájékoztatás a Pest Megyei Kormányhivatal által 2017. május 16-án a Polgármesteri Hivatalnál tartott átfogó ellenőrzésről

Előterjesztő: Szlahó Csaba polgármester

**14. napirendi pont:**

Beszámoló az Oktatási Bizottság 2016. évi munkájáról

Előterjesztő: Szlahó Csaba polgármester

**15. napirendi pont:**

Kérdés

**16. napirendi pont:**

Közérdekű bejelentés

**17. napirendi pont:**

Napirendi javaslat

(11 igen szavazat, egyhangú)

**1. napirendi pont:**

Tájékoztató a két ülés között történt fontosabb eseményekről

Előterjesztő: Szlahó Csaba polgármester

Szlahó Csaba polgármester: az Andrássy iskola épületenergetikai beruházása és a hozzá tartozó felújítási munkálatok befejeződtek. Összességében 240-250 millió forintot költöttünk erre. A Polgármesteri Hivatal felújítása folyamatban van, a munkafázisok jól láthatóak. Tavaly a gépészeti felújítás történt meg, idén folytattuk a tetőcserével, külső szigeteléssel és nyílászárócserével. Jelenleg belső javítások is zajlanak. Elkészült a díszterem. Messze vagyunk még a végétől, a szükséges belső munkálatok jövő évben folytatódnak. A Grassalkovich iskola udvara is megújult a Német Nemzetiségi Önkormányzat beruházásában. A tanévnyitó ünnepségen részt vettünk, a gyerekek rendkívül örültek a felújításnak.

Tisztelettel köszöntöm a most érkezett Vecsési Járási Hivatal vezetőjét, dr. Fehér Edinát.

A Központi Konyha felújítása is folyamatosan zajlik, a külső szigetelés után a színezés következik. A Petőfi iskolában is energetikai felújítást terveztünk, amit két ütemben szeretnénk megvalósítani. A tornacsarnok részének homlokzati szigetelése megkezdődött, október közepén be is fejeződik és terveink szerint jövőre a nagy épület homlokzati szigetelése is megtörténik. A Damjanich utcában létesítendő bölcsődével kapcsolatosan a tervezési szerződést megkötöttük. Értesítést kaptunk az MLSZ-től, hogy egy új műfüves nagypálya létesítésére nyertünk lehetőséget. Komoly önrészt kell biztosítsunk erre a jövőben és a helyet is meg kell találjuk. Az ún. norvég projekt kapcsán ellenőrzést tartottak, hibát, hiányosságot nem állapítottak meg. A SULPÍTER projekt keretében Triestbe utazik egy delegáció alpolgármester úr vezetésével szeptember 25-i indulással. Beruházásainkról. Elkészült az Előd utca, a Botond utca, az Ágoston utca aszfaltozása, a Kis Epresben a szervizút. Megépült a járda a Széchenyi utcában, Telepi úton és a Toldy Ferenc utcában. Folyamatosan zajlik a Fő út 49. homlokzati felújítása. A Kis Epres folyamatosan szépül, a futókör elkészült, most a parkrendezés folyik. A Hertz engedélyünkkel elkészítette a Hertz utca további részét.

Augusztus 18-án átadásra került az ún. „Páger ház”. Augusztus 20-án a Bálint Ágnes Kulturális Központban tartottuk meg ünnepségünket, a Megmaradás emlékműnél pedig felavattuk Mátyás király, II. Rákóczi Ferenc, Kossuth Lajos és Széchenyi István szobrát.

Augusztus 22-én a PranCad befektető cég képviselőivel tárgyaltunk, akik a ferihegyi táblát szeretnék fejleszteni. Komoly tőke és szándék áll mögöttük.

Augusztus 26-án került megrendezésre az V. Vecsési Murcifesztivál. Nagy sikere volt.

Augusztus 29-én aláírtuk a TECO RC Kft-vel azt a bérleti szerződést, amely a bányaterület egy részének a hasznosítását, tisztántartását és kiadását tartalmazza.

Augusztus 30-án a sok panasz miatt megkezdődött a Polgármesteri Hivatal hűtő-fűtő berendezéseinek a felülvizsgálata.

Augusztus 30-án tárgyalást folytattunk a DPMV Zrt. vezetőivel, Sárosi István elnök-vezérigazgatóval és Sárdy Károly gazdasági vezetővel a cég székháza melletti új épület létesítéséről. A teljes irányítástechnikai és diszpécser központot Vecsésre szeretnék hozni. Az ingatlant már 2 éve megvettük. A közbeszerzési kiírás folyik.

Szeptember 1-jén tanévnyitó ünnepségeken vettünk részt iskoláinkban.

Szeptember 7-én az OTP-vel aláírtuk a Káposztafesztre vonatkozó támogatási megállapodást. Szeptember 13-án Klaszter megbeszélésen vettem részt, ahol a gyorsforgalmi út modernizációja volt a téma.

Szeptember 14-én megtörtént a beérkezett banki ajánlatok borítékbontása a hitelfelvétellel kapcsolatosan. A testület fog dönteni az eredményről.

Az elmúlt hétvégén zajlott le a vecsési búcsú, minden körhinta tanúsítványa rendben volt.

Szeptember 18-án tartották meg a Mosolyország Óvoda szervezésében a Bálint Ágnes Kulturális Központban a Vecsési Óvodapedagógusok III. Szakmai Konferenciája.

A mai napon írásbeli tájékoztatást kaptunk a MÁV-tól a tervezett állomás felújításokról.

Szavazásra teszem fel tájékoztatóm elfogadását.

**201/2017. (IX.19.) határozat**

**Vecsés Város Önkormányzatának Képviselő-testülete a két ülés között történt fontosabb eseményekről szóló tájékoztatót elfogadja.**

(11 igen szavazat, egyhangú)

**2. napirendi pont:**

Beszámoló a Képviselő-testület lejárt határidejű határozatainak végrehajtásáról

Előterjesztő: Szlahó Csaba polgármester

Szlahó Csaba polgármester: az előterjesztés kiküldésre került. Szavazásra teszem fel a beszámoló elfogadását.

**202/2017. (IX.19.) határozat**

**Vecsés Város Önkormányzatának Képviselő-testülete a lejárt határidejű határozatainak végrehajtásáról szóló beszámolót elfogadja.**

(11 igen szavazat, egyhangú)

**3. napirendi pont:**

Javaslat Vecsés Város Önkormányzata Képviselő-testületének …/2017. (…) önkormányzati rendelete megalkotására az Önkormányzat 2017. évi költségvetéséről szóló 3/2016. (III.01.) önkormányzati rendelet módosítására

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottságok elnökeit, ismertessék bizottságaik állásfoglalását.

Alattyányi István Gazdasági Bizottság elnöke: a Gazdasági Bizottság tárgyalta az előterjesztést és elfogadásra javasolja a Képviselő-testületnek.

Oláh László Pénzügyi Bizottság elnöke: a Pénzügyi Bizottság tárgyalta az előterjesztést és elfogadásra javasolja a Képviselő-testületnek.

Szlahó Csaba polgármester: a könyvvizsgáló is javasolta a rendelet elfogadását. Szavazásra teszem fel a rendelet módosítás elfogadását.

**13/2017. (IX.21.) önkormányzati rendelet**

**Vecsés Város Önkormányzatának Képviselő-testülete megalkotja Vecsés Város Önkormányzata Képviselő-testületének 13/2017. (IX.21.) önkormányzati rendeletét az Önkormányzat 2017. évi költségvetéséről szóló 3/2017. (III.02.) önkormányzati rendelet módosításáról.**

(10 igen szavazat, 1 tartózkodás)

**4. napirendi pont:**

Javaslat a Semmelweis Bölcsőde intézményvezetői állására benyújtott pályázatok elbírálására Előterjesztő: Szlahó Csaba polgármester

Meghívott: Káldy Györgyné pályázó

Szlahó Csaba polgármester: az előterjesztés írásos, kiküldésre került. Köszöntöm Káldy Györgyné pályázót. Egyetlen érvényes és eredményes pályázó volt. Felkérem az érintett bizottságok elnökeit, ismertessék bizottságaik állásfoglalását.

Saska Istvánné Szociális Bizottság elnöke: a Szociális Bizottság tárgyalta az előterjesztést és elfogadásra javasolja a Képviselő-testületnek.

Oláh László Pénzügyi Bizottság elnöke: a Pénzügyi Bizottság tárgyalta az előterjesztést és elfogadásra javasolja a Képviselő-testületnek.

Szlahó Csaba polgármester: kérdezem Káldy Györgynét, hogy szeretne hozzászólni a napirendhez?

Káldy Györgyné pályázó: pár szóban bemutatkoznék. Káldy Györgyné, Zsuzsa vagyok. Vecsésen születettem, itt is lakom. Három gyerekes édesanya vagyok, jelenleg a picivel vagyok otthon, aki 5 hónapos. 21 éve dolgozom ebben a szakmában. Elmondhatom, hogy minden területén voltam, tehát végigmentem azon a bizonyos ranglétrát. Kisgyermek nevelő, csoportvezető, bölcsődevezető-helyettes, bölcsődevezető, intézményvezető-helyettes és jelenleg intézményvezető. Budapesten a IX. kerületben dolgozom. Nehéz szívvel jövök el, mert röghöz kötött vagyok. Régi álmom volt, hogy egyszer a saját szülőfalumban lehessek intézményvezető és talán a harmadik gyermekem a pici hozta meg ezt a változást. Szeretném, ha kapnék bizalmat és lehetőséget erre. Köszönöm szépen.

Szlahó Csaba polgármester: szavazásra teszem fel a határozati javaslat elfogadását.

**203/2017. (IX.19.) határozat**

1. **Vecsés Város Önkormányzatának Képviselő-testülete úgy dönt, hogy Káldy Györgynét bízza meg a Semmelweis Bölcsőde intézményvezetői teendőinek ellátásával a 2018. március 1-jétől 2023. február 28-ig terjedő időszakra azzal a kikötéssel, hogy 2021. február 28-ig a szociális szakvizsgát felváltó vezetőképzőt el kell végeznie. Alapilletményét a Kjt. szerint, magasabb vezetői pótlékát a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról rendelkező 257/2000. (XII.26.) Korm. r. szerint állapítja meg.**
2. **Felkéri a polgármestert, hogy gondoskodjon a szükséges munkaügyi iratok elkészíttetéséről.**

**Határidő: 2018. február 15.**

**Felelős: Szlahó Csaba**

**polgármester**

(11 igen szavazat, egyhangú)

**5. napirendi pont:**

Javaslat Vecsés Város Településszerkezeti Terve és Helyi Építési Szabályzata módosításának előkészítésére

Előterjesztő: Szlahó Csaba polgármester

Meghívott: Berényi Mária főépítész

Szlahó Csaba polgármester: az előterjesztés írásos, kiküldésre került. Felkérem az érintett bizottságok elnökeit, ismertessék bizottságaik állásfoglalását.

Alattyányi István Gazdasági Bizottság elnöke: a Gazdasági Bizottság tárgyalta az előterjesztést és elfogadásra javasolja a Képviselő-testületnek.

Oláh László Pénzügyi Bizottság elnöke: a Pénzügyi Bizottság tárgyalta az előterjesztést és elfogadásra javasolja a Képviselő-testületnek.

Szlahó Csaba polgármester: kérdezem főépítész asszonyt, szeretné-e kiegészíteni az előterjesztést?

Berényi Mária főépítész: köszönöm, nem.

Szlahó Csaba polgármester: szavazásra teszem fel a határozati javaslat elfogadását.

**204/2017. (IX.19.) határozat**

1. Vecsés Város Önkormányzatának Képviselő-testülete Vecsés Város Településszerkezeti Tervére vonatkozó 94/2016. (IV.26.) határozatának és Vecsés Város Helyi Építési Szabályzatáról szóló 6/2016. (IV.28.) önkormányzati rendeletének módosítását kezdeményezi

**az alacskai csomópont közelében lévő 0228/68 hrsz-ú terület**

**Gksz jelű gazdasági területfelhasználásba és építési övezetbe sorolására**

vonatkozóan.

1. Az 1. pontban foglalt döntés támogatásának feltétele, hogy a módosítás kezdeményezője (Miklós Tamás, Budaörs és társai) vállalja a tervezett tervmódosítás arányos tervezési díjának megfizetését és a területfejlesztés minden költségét.
2. A Képviselő-testület felhatalmazza a Polgármestert, hogy az épített környezet alakításáról és védelméről szóló LXXVIII. tv. 30/A. § szerinti településrendezési szerződést a kezdeményezővel megkösse azoknak a költségeknek az átvállalásáról, amelyek egyébként az Önkormányzatot terhelnék.
3. A Képviselő-testület felkéri a polgármestert, hogy intézkedjen a tervmódosítás megindításáról.

Határidő: az intézkedés megkezdésére a döntést követő 15 napon belül

Felelős: Szlahó Csaba

polgármester

(11 igen szavazat, egyhangú)

**6. napirendi pont:**

Javaslat pótelőirányzatok biztosítására

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került.

Mohainé Jakab Anikó jegyző: az előterjesztés kiegészítésre került, mivel érkezett még egy kérelem. A bizottságok már ennek a kérelemnek a figyelembevételével tárgyalták az előterjesztést.

Szlahó Csaba polgármester: felkérem az érintett bizottságok elnökeit, ismertessék bizottságaik állásfoglalását.

Alattyányi István Gazdasági Bizottság elnöke: a Gazdasági Bizottság tárgyalta az előterjesztést és elfogadásra javasolja a Képviselő-testületnek.

Oláh László Pénzügyi Bizottság elnöke: a Pénzügyi Bizottság tárgyalta az előterjesztést és elfogadásra javasolja a Képviselő-testületnek.

Saska Istvánné Szociális Bizottság elnöke: a Szociális Bizottság tárgyalta az előterjesztést és elfogadásra javasolja a Képviselő-testületnek.

dr. Lugosi Mária Oktatási Bizottság elnöke: az Oktatási Bizottság tárgyalta az előterjesztést és elfogadásra javasolja a Képviselő-testületnek.

Czibolya Zoltán Sport Bizottság elnöke: a Sport Bizottság tárgyalta az előterjesztést és elfogadásra javasolja a Képviselő-testületnek.

Szlahó Csaba polgármester: szavazásra teszem fel a határozati javaslat elfogadását.

**205/2017. (IX.19.) határozat**

1. Vecsés Város Önkormányzatának Képviselő-testülete úgy dönt, hogy az Önkormányzat 2017. évi költségvetéséről szóló 3/2017. (III. 02.) önkormányzati rendelet 7.2. számú melléklet 1.1.1. sora terhére 3.429.000,- Ft működési támogatást biztosít a Vecsési Egészségügyi Szolgálat részére az egynapos sebészet 2017. III. negyedévi bérleti díjára.
2. Vecsés Város Önkormányzatának Képviselő-testülete úgy dönt, hogy az Önkormányzat 2017. évi költségvetéséről szóló 3/2017. (III. 02.) önkormányzati rendelet 7.2. számú melléklet 1.1.1. sora terhére 7.571.000,- Ft, a 6.2. számú melléklet 3.1. sora terhére 2.550.000,- Ft, összesen 10.121.000,- Ft felhalmozási támogatást biztosít a Vecsési Egészségügyi Szolgálat részére.
3. Vecsés Város Önkormányzatának Képviselő-testülete úgy dönt, hogy az Önkormányzat 2017. évi költségvetéséről szóló 3/2017. (III. 02.) önkormányzati rendelet 3.2. számú melléklet 2.7.1. sora terhére 1.800.000,- Ft támogatást biztosít a Vecsés Települési Polgárőr Egyesület részére a Káposztafeszt biztosítási feladatainak ellátására, valamint a 2017. IV. negyedév működési költségeihez.
4. Vecsés Város Önkormányzatának Képviselő-testülete úgy dönt, hogy az Önkormányzat 2017. évi költségvetéséről szóló 3/2017. (III. 02.) önkormányzati rendelet 7.2. számú melléklet 1.1.1. sora terhére 25.000.000,- Ft tulajdonosi kölcsönt biztosít a Vecsési Városgondnok Nonprofit Kft. részére működőképességük megtartásához a hulladékszállítási közszolgáltatási feladatok ellátásáért.
5. Vecsés Város Önkormányzatának Képviselő-testülete úgy dönt, hogy az Önkormányzat 2017. évi költségvetéséről szóló 3/2017. (III. 02.) önkormányzati rendelet 3.2. számú melléklet 2.7.1. sora terhére 1.545.000,- Ft támogatást biztosít a Vecsési Futball Club részére eszközbeszerzésre.
6. Vecsés Város Önkormányzatának Képviselő-testülete úgy dönt, hogy az Önkormányzat 2017. évi költségvetéséről szóló 3/2017. (III. 02.) önkormányzati rendelet 6.2. számú melléklet 3.1. sora terhére 450.000,- Ft, a 3.2. számú melléklet 2.7.1. sora terhére 50.000,- Ft, összesen 500.000,- Ft támogatást biztosít a Vecsési Rendőrőrs 2017. évi üzemanyag költségeire.
7. Vecsés Város Önkormányzatának Képviselő-testülete úgy dönt, hogy az Önkormányzat 2017. évi költségvetéséről szóló 3/2017. (III. 02.) önkormányzati rendelet 3.2. számú melléklet 2.7.1. sora terhére 2.000.000,- Ft támogatást biztosít a Bálint Ágnes Kulturális Központrészéreaz ExperiDance Táncegyüttes előadására.
8. Vecsés Város Önkormányzatának Képviselő-testülete úgy dönt, hogy az Önkormányzat 2017. évi költségvetéséről szóló 3/2017. (III. 02.) önkormányzati rendelet 3.2. számú melléklet 2.7.1. sora terhére 500.000,- Ft támogatást biztosít Vecsés Város Roma Nemzetiségi Önkormányzata részére a III. Vecsési Nóta és Operett Est megrendezési költségeire.
9. Vecsés Város Önkormányzatának Képviselő-testülete úgy dönt, hogy az Önkormányzat 2017. évi költségvetéséről szóló 3/2017. (III. 02.) önkormányzati rendelet 7.2. számú melléklet 2.4.1. sora terhére 5.000.000,- Ft-ot biztosít a Városgondnok Kft. Damjanich utcai telephelyén, a Dózsa György úton lévő orvosi rendelő és a mellette megvásárolt lakóház bontási munkálatainak elvégzésére.

.

1. Vecsés Város Önkormányzatának Képviselő-testülete úgy dönt, hogy az Önkormányzat 2017. évi költségvetéséről szóló 3/2017. (III.02.) önkormányzati rendelet 3.2. számú melléklet 2.7.1. sora terhére 1.200.000,- Ft-ot biztosít a Dózsa György úti sportpályán vendéglelátó kialakítására, vendégbüfé létesítésére, hazai bejárat járdaalapjának készítésére.
2. Vecsés Város Önkormányzatának Képviselő-testülete úgy dönt, hogy az Önkormányzat 2017. évi költségvetéséről szóló 3/2017. (III. 02.) önkormányzati rendelet 7.2. számú melléklet 1.1.10. sora terhére 18.000.000,- Ft-ot biztosít az Oktatási Intézmények Központi Konyhájarészéreúj légkezelő berendezés beszerzésére.
3. A Képviselő-testület úgy dönt, hogy a Polgárőr Egyesület, a VFC, a Vecsési Rendőrőrs és az RNÖK részére a támogatási összegek biztosítására kizárólag támogatási megállapodás alapján kerülhet sor, melyet a Polgármesteri Hivatal Titkárságán kell megkötni.
4. A Képviselő-testület felkéri a Polgármestert, hogy gondoskodjon a 2017. évi költségvetési rendelet módosítására vonatkozó előterjesztés elkészíttetéséről és a Képviselő-testület elé terjesztéséről.

Határidő: azonnal;

a kérelmezők értesítésére: a döntést követő 8 napon belül;

a költségvetési rendelet módosítására: a Képviselő-testület 2017. III. negyedévi rendeletmódosítása

Felelős: Szlahó Csaba

polgármester

(11 igen szavazat, egyhangú)

**7. napirendi pont:**

Javaslat a Vecsési Városgondnok Nonprofit Kft. székhely és telephely címének változására

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottságok elnökeit, ismertessék bizottságaik állásfoglalását.

Oláh László Pénzügyi Bizottság elnöke: a Pénzügyi Bizottság tárgyalta az előterjesztést és elfogadásra javasolja a Képviselő-testületnek.

Alattyányi István Gazdasági Bizottság elnöke: a Gazdasági Bizottság tárgyalta az előterjesztést és elfogadásra javasolja a Képviselő-testületnek.

Szlahó Csaba polgármester: szavazásra teszem fel a határozati javaslat elfogadását.

**206/2017. (IX.19.) határozat**

1. Vecsés Város Önkormányzatának Képviselő-testülete a Polgári Törvénykönyvről szóló 2013. évi V. törvény 3:102 §-ban foglalt jogkörében eljárva úgy dönt, hogy 2017. október 1. napjától a Vecsési Városgondnok Nonprofit Kft. **2220 Vecsés, Damjanich u. 34.** szám alatti **székhelyét megszünteti**.
2. A Képviselő-testület úgy dönt, hogy 2017. október 1. napjától a Vecsési Városgondnok Nonprofit Kft.

**Székhelye: 2220 Vecsés, Széchenyi u. 141.**

**Telephelye: 2220 Vecsés, Károly u. 2.**

1. A Képviselő-testület felkéri a polgármestert, hogy ügyvéd bevonásával intézkedjen az Alapító Okirat módosításáról és Cégbírósághoz történő benyújtásáról.

Határidő: azonnal;

Tuba Zoltán ügyvezető értesítésére: döntést követő 3 napon belül;

dr. Adámi Csaba ügyvéd értesítésére: a döntést követő 3 napon belül

Felelős: Szlahó Csaba

polgármester

(11 igen szavazat, egyhangú)

**8. napirendi pont:**

Javaslat a csapadékvíz-elvezetés létesítményeinek fejlesztésére kiírt pályázat benyújtására

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottságok elnökeit, ismertessék bizottságaik állásfoglalását.

Várszegi Csaba Környezetvédelmi Bizottság elnöke: a Környezetvédelmi Bizottság tárgyalta az előterjesztést és elfogadásra javasolja a Képviselő-testületnek.

Oláh László Pénzügyi Bizottság elnöke: a Pénzügyi Bizottság tárgyalta az előterjesztést és elfogadásra javasolja a Képviselő-testületnek.

Alattyányi István Gazdasági Bizottság elnöke: a Gazdasági Bizottság tárgyalta az előterjesztést és elfogadásra javasolja a Képviselő-testületnek.

Szlahó Csaba polgármester: szavazásra teszem fel a határozati javaslat elfogadását.

**207/2017. (IX.19.) határozat**

1. **Vecsés Város Önkormányzatának Képviselő-testülete úgy dönt, hogy indulni kíván a Nemzetgazdasági Minisztérium települési csapadékvíz-elvezetés fejlesztésére kiírt pályázati felhíváson és pályázatot nyújt be a Vecsés, 102. jelű csatorna rekonstrukciójára.**
2. **A pályázat becsült összköltsége bruttó 100.500.000,- Ft.**
3. **A Képviselő-testület előzetes kötelezettséget vállal arra, hogy a pályázat megvalósításához szükséges 15%-os önrész összegét, azaz 15.075.000,- Ft-ot az önkormányzat 2018. évi költségvetési rendeletében biztosítja.**
4. **A Képviselő-testület felkéri a polgármestert, hogy gondoskodjon a pályázat határidőben történő elkészítéséről és benyújtásáról.**
5. **A Képviselő-testület felhatalmazza a polgármestert, hogy a pályázat előkészítése során, illetve a támogatás elnyerése esetén a Támogatási szerződést/okiratot, valamint a megvalósítás és a fenntartási időszak alatt keletkező összes pályázattal kapcsolatos dokumentumot aláírja, a pályázattal kapcsolatban jognyilatkozatot tegyen.**

**Határidő: azonnal;**

**a pályázat benyújtására: 2017. szeptember 19-től**

**Felelős: Szlahó Csaba**

**polgármester**

(11 igen szavazat, egyhangú)

**9. napirendi pont:**

Csatlakozás a Bursa Hungarica Felsőoktatási Önkormányzati Ösztöndíjpályázat 2018. évi fordulójához

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottságok elnökeit, ismertessék bizottságaik állásfoglalását.

dr. Lugosi Mária Oktatási Bizottság elnöke: az Oktatási Bizottság tárgyalta az előterjesztést és elfogadásra javasolja a Képviselő-testületnek.

Oláh László Pénzügyi Bizottság elnöke: a Pénzügyi Bizottság tárgyalta az előterjesztést és elfogadásra javasolja a Képviselő-testületnek. Örülünk, hogy vannak olyan diákok, akiknek támogatást nyújthatunk.

Szlahó Csaba polgármester: szavazásra teszem fel a határozati javaslat elfogadását.

**208/2017. (IX.19.) határozat**

1. **Vecsés Város Önkormányzatának Képviselő-testülete úgy dönt, hogy csatlakozni kíván a Bursa Hungarica Felsőoktatási Önkormányzati Ösztöndíjpályázat 2018. évi fordulójához a következők szerint:**
	* **az „A” típusú pályázat esetében felsőoktatási tanulmányokat már folytató, illetve a 2017/2018. tanévben felsőoktatási tanulmányaikat megkezdő hallgatók számára:**

**10 fővel 5.000,- Ft/fő/hó x 10 hó összeggel, összesen 500.0000,- Ft-tal, azaz ötszázezer forinttal.**

* + **a „B” típusú pályázat esetén felsőoktatási tanulmányokat a 2018/2019-es tanévben kezdeni kívánó fiatalok számára:**

**2 fővel 5.000,- Ft/fő/hó x 5 hó összeggel, összesen 50.0000,- Ft-tal, azaz ötvenezer forinttal, 6 - azaz hat – egymást követő tanulmányi félévben.**

1. **Vecsés Város Önkormányzatának Képviselő-testülete kötelezettséget vállal arra, hogy a Bursa Hungarica Felsőoktatási Önkormányzati Ösztöndíjpályázat 2018. évi fordulója keretében a beérkezett pályázatokról hozott döntését az Emberi Erőforrás Támogatáskezelő által üzemeltett online adatbázisban rögzíti.**
2. **A Képviselő-testület előzetes kötelezettséget vállal arra, hogy az 1. pontban foglalt döntés végrehajtása érdekében a pénzügyi fedezetet az önkormányzat a 2018. évi költségvetési rendeletében biztosítja.**

**Határidő: csatlakozási nyilatkozat aláírására: 2017. szeptember 19.;**

**a nyilatkozat megküldésére az Emberi Erőforrás Támogatáskezelő részére: 2017. október 2.;**

**az „A” és „B” típusú pályázat egyidejű kiírására: 2017. október 3.;**

**pénzügyi fedezet biztosítására: a 2018. évi költségvetési rendelet megalkotása**

**Felelős: Szlahó Csaba**

**polgármester**

(11 igen szavazat, egyhangú)

**10. napirendi pont:**

Javaslat az Érd és Térsége Regionális Hulladékgazdálkodási Önkormányzati Társulás társulási megállapodásának 2. számú módosítására

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Új csatlakozó érkezett, ezért kell módosítanunk. Felkérem az érintett bizottságok elnökeit, ismertessék bizottságaik állásfoglalását.

Oláh László Pénzügyi Bizottság elnöke: a Pénzügyi Bizottság tárgyalta az előterjesztést és elfogadásra javasolja a Képviselő-testületnek.

Alattyányi István Gazdasági Bizottság elnöke: a Gazdasági Bizottság tárgyalta az előterjesztést és elfogadásra javasolja a Képviselő-testületnek.

Szlahó Csaba polgármester: szavazásra teszem fel a határozati javaslat elfogadását.

**209/2017. (IX.19.) határozat**

1. **Vecsés Város Önkormányzatának Képviselő-testülete úgy dönt, hogy elfogadja és jóváhagyja az Érd és Térsége Regionális Hulladékgazdálkodási Önkormányzati Társulás határozat mellékletét képező, módosított egységes szerkezetű Társulási Megállapodását és felhatalmazza a polgármestert a Megállapodás aláírására.**
2. **A Képviselő-testület felkéri a polgármestert, hogy az 1. pontban foglalt döntéséről értesítse a Társulás Elnökét.**

**Határidő: azonnal,**

**az értesítésre: a döntést követő 8 napon belül**

**Felelős: Szlahó Csaba**

**polgármester**

(11 igen szavazat, egyhangú)

**11. napirendi pont:**

Javaslat Vecsés Város Önkormányzat Képviselő-testülete 164/2017. (V.30.) határozata visszavonására

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. 1 ha földterületről van szó a Wass Albert utcában. A vásárló visszamondta a vételi ajánlatot. Felkérem az érintett bizottságok elnökeit, ismertessék bizottságaik állásfoglalását.

Alattyányi István Gazdasági Bizottság elnöke: a Gazdasági Bizottság tárgyalta az előterjesztést és elfogadásra javasolja a Képviselő-testületnek.

Oláh László Pénzügyi Bizottság elnöke: a Pénzügyi Bizottság tárgyalta az előterjesztést és elfogadásra javasolja a Képviselő-testületnek.

Szlahó Csaba polgármester: szavazásra teszem fel a határozati javaslat elfogadását.

**210/2017. (IX.19.) határozat**

**Vecsés Város Önkormányzatának Képviselő-testülete úgy dönt, hogy a Vecsés, belterület 6115 helyrajzi számú építési terület Földfém Gépgyártó és Javító Kft. részére történő értékesítésére vonatkozó 164/2017. (V.30.) határozatát visszavonja.**

**Határidő: azonnal**

**Felelős: Szlahó Csaba**

**polgármester**

(11 igen szavazat, egyhangú)

**12. napirendi pont:**

Tájékoztató a főépítész elmúlt évi tevékenységéről

Előterjesztő: Szlahó Csaba polgármester

Meghívott: Berényi Mária főépítész

Szlahó Csaba polgármester: az előterjesztés írásos, kiküldésre került. Felkérem az érintett bizottságok elnökeit, ismertessék bizottságaik állásfoglalását.

Alattyányi István Gazdasági Bizottság elnöke: a Gazdasági Bizottság tárgyalta az előterjesztést és elfogadásra javasolja a Képviselő-testületnek.

Várszegi Csaba Környezetvédelmi Bizottság elnöke: a Környezetvédelmi Bizottság tárgyalta az előterjesztést és elfogadásra javasolja a Képviselő-testületnek.

Szlahó Csaba polgármester: köszönjük főépítész asszony egész éves munkáját. Nem volt könnyű dolga, a rengeteg jogszabályváltozás sok feladatot adott. Szavazásra teszem fel a határozati javaslat elfogadását.

**211/2017. (IX.19.) határozat**

**Vecsés Város Önkormányzat Képviselő-testülete a főépítészi tevékenységről szóló 190/2009. (IX. 15.) Korm. rendelet 8.§ b) pontja szerinti főépítészi tájékoztatást tudomásul veszi.**

**Határidő: azonnal**

**Felelős: Szlahó Csaba**

**polgármester**

(11 igen szavazat, egyhangú)

**13. napirendi pont:**

Tájékoztatás a Pest Megyei Kormányhivatal által 2017. május 16-án a Polgármesteri Hivatalnál tartott átfogó ellenőrzésről

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került.

Mohainé Jakab Anikó jegyző: május 16-án a hatósági területre kaptunk egy ellenőrzést a Kormányhivataltól. Az észrevételeket kiküldtük valamennyi képviselőnek az összes ellenőrzési megállapítással együtt. Különösebb hibát, hiányosságot nem találtak. Amit találtak azt mi már menetközben a helyszíni ellenőrzés tapasztalatai alapján átvezettük a határozatokon, formanyomtatványokon. Összességében nagyon kedvező véleménnyel volt a Kormányhivatal a Polgármesteri Hivatal hatósági és személyzeti ügyek kezelési munkájáról.

Szlahó Csaba polgármester: felkérem az érintett bizottság elnökét, ismertesse bizottsága állásfoglalását.

Oláh László Pénzügyi Bizottság elnöke: a Pénzügyi Bizottság tárgyalta az előterjesztést és elfogadásra javasolja a Képviselő-testületnek. Nagyon sok dicséretet kaptak a hivatal dolgozói, köszönjük mi is munkájukat.

Szlahó Csaba polgármester: szavazásra teszem fel a határozati javaslat elfogadását.

**212/2017. (IX.19.) határozat**

**Vecsés Város Önkormányzatának Képviselő-testülete a Pest Megyei Kormányhivatal által 2017. május 16-án a Polgármesteri Hivatalnál tartott átfogó ellenőrzésről szóló tájékoztatást tudomásul veszi.**

(11 igen szavazat, egyhangú)

**14. napirendi pont:**

Beszámoló az Oktatási Bizottság 2016. évi munkájáról

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottság elnökét, ismertesse bizottsága állásfoglalását.

dr. Lugosi Mária Oktatási Bizottság elnöke: az Oktatási Bizottság tárgyalta a beszámolót és elfogadását kéri a Képviselő-testületnek.

Szlahó Csaba polgármester: szavazásra teszem fel a beszámoló elfogadását.

**213/2017. (IX.19.) határozat**

**Vecsés Város Önkormányzatának Képviselő-testülete a Képviselő-testület Oktatási Bizottságának 2016. évi beszámolóját elfogadja.**

(11 igen szavazat, egyhangú)

**15. napirendi pont:**

Kérdés

Szlahó Csaba polgármester: akinek kérdése van, tegye fel.

Nincs kérdés.

**16. napirendi pont:**

Közérdekű bejelentés

Szlahó Csaba polgármester: akinek közérdekű bejelentése van, tegye meg.

Tófalvi Mónika NNÖK elnöke: Tisztelt Polgármester Úr! Tisztelt Képviselő-testület! Szeretnék egy olyan közérdekű bejelentést tenni, amely a német nemzetiséget érinti, és amelyet közösen a Német Nemzetiségi Önkormányzat tagjaival fogalmaztunk meg. Felolvasom.

A levél a jegyzőkönyv melléklete.

Szabó Attila képviselő: szeretnék reflektálni az elhangzottakra. Ilyen szavak az én számból nem hangoztak el. Márpedig azért is nem, mert akármilyen érdekes én is sváb felmenőktől származom. Az én dédnagypapám Vitéz Hamb Frigyes is sváb származású. Amikor én sokszor hivatkozom a svábságra, akkor is hangoztatom, hogy ha minden kisebbségünk ilyen lenne, nagyon örülnénk. Úgyhogy ez már eleve nem helytálló. Ilyen nem történt, ha pedig mégis úgy gondolják és be tudják bizonyítani, tegyék meg a feljelentést. Az valóban igaz, hogy az Ady Endre utcában nem lehet elmenni, nem egyszer és nem tízpercre, hanem órákra. Elfogadom, hogy egyszer-kétszer munkavégzés miatt nem lehet elmenni, de a kávézgató, beszélgető sofőrök és rakodók nem végeznek munkát. Ez esetben próbálják meg úgy az utcát elállni, hogy akkor haladni lehessen. Jelenleg nálam is építkezés folyik és egyetlen percre sem tartottam fel a forgalmat. Ezt kérem az ott lakó sváboktól, hogy ők is figyeljenek oda. Kikérem magamnak, hogy én olyat mondtam, hogy „kitaposom a beledet” ez nem igaz.

**17. napirendi pont:**

Napirendi javaslat

Mohainé Jakab Anikó jegyző: a következő, októberi Képviselő-testületi és bizottsági ülések dátumát a későbbiekben egyeztetjük.

Szlahó Csaba polgármester: mivel több napirendi pont nincs, az ülés bezárom.

k.m.f.

Szlahó Csaba Mohainé Jakab Anikó

 polgármester jegyző

Jegyzőkönyvvezető:

Kun Csabáné